10 Feb 2018 Published: Saturday, 10 February 2018 16:16 Written by Sprinkler Repair Expert
Read more: Sprinkler Clock Repair Hobe Sound [Foto’s] Talle huise aan Vaalrivier in puin gelê | Maroela Media
[Foto’s] Talle huise aan Vaalrivier in puin gelê
Foto’s verskaf deur Jessica Moreira
Talle luukse huise op die oewer van die Vaalrivier aan die Vrystaatse kant is Sondag in puin gelê toe ’n brand ontstaan het.
Lt. Livhuhani Hani, woordvoerder van die polisie, het die brand bevestig en gesê daar was nog geen berigte van beserings nie. Volgens Hani se inligting het 18 huise afgebrand. Sy het gesê die brand het omstreeks 11:00 ontstaan en dat dit nog nie duidelik is wat daartoe gelei het nie.
Jessica Moreira, wat op die rivier se oewer aan die Gautengse kant in Vanderbijlpark woon, het egter aan Maroela Media gesê soveel as 20 huise kan in die brand verwoes wees. Dit is nog nie duidelik of dit private huise of vakansiehuise was nie.
Volgens Moreira het hulle rook gesien waarna hulle met ŉ boot na die oorkant gevaar het om te probeer uitvind wat aangaan. Volgens Moreira was een huis aan die brand en het die huis langsaan weens die hitte ook aan die brand geslaan. “Toe het die volgende een begin brand en so het dit aangegaan. Dit was almal houthuise met grasdakke.”
Volgens Moreira kon mense wat verder rivier af woon betyds ontruim en was daar mense wat water uit die rivier gepomp het en met tuinslange die huise natgespuit het. Moreira het gesê die brand was in die omgewing oorkant Stonehaven.
Volgens onbevestigde berigte het ŉ gasbottel wat ontplof het tot die brand gelei.
foto's vaalrivier Vrystaat
[Video] Waarskuwing oor klimaatsverandering in Afrika
10 000 moet glo een kraan deel in Noordwes-dorpie
En die brandweer ?
Volgens Google Earth lyk dit asof die huise ongeveer 2,7km stroomaf is van die R57 se brug oor die Vaalrivier. Daar is sowat 25 huise gebou oor ‘n afstand van 540m, d.w.s. elke 22m is ‘n huis. Die afstand tussen die huise is ± 5/6/7m. Duidelik té na aan mekaar vir grasdakke. En die brandweer het glo opgedaag maar sonder water volgens ander nuusberigte. Motors het ook in die slag gebly. Die skade beloop maklik R100miljoen. ‘n Gasstoof waarop kos gemaak is het buite beheer aan die brand geraak.
Hermien · 4 jare gelede
Was jy al op so toneel mnr? Vra eerder waar is oord se brand krane en was hulle goed als in plek….
Hermien, duidelik ken jy nie die geskiedenis van die Metsimaholo brandweer. Hier waar ek bly ook in dieselfde munisipaliteit se gebied is die brandkrane in ‘n chaotiese toestand. Hier het ‘n groot brandweerwa vir ten minste 7 maande agter in ‘n polisiestasie gelê sonder om herstel te word terwyl huise afbrand in daardie tyd.
Dit is iets wat nie meer bestaan nie hulle het seker gestrike !!!!!!
Pierre Celliers · 4 jare gelede
Jy kry dit net oorsee. Soos ook, trein-en bus-dienste vir blankes
GL Human · 4 jare gelede
Hoop hulle versekering is in plek en hulle “COC” vir hulle weerlig afleiers en gas instelasies.
RobC · 4 jare gelede
Min versekeraars verseker geboue wat op die vloedlyn gebou word nie.
Dottie · 4 jare gelede
Versekeraars gee nog verseker maar net nie vir vloede nie.
Mary anne · 4 jare gelede
Daar is n dame deur Netcare 911 hospitaal toe vervoer met brandwonde
Dis so jammer Paar keer met die boot daar verby gery Die plekke was n ware paradys
Annamarie Cronje · 4 jare gelede
Baie jammer aan huiseienaars daar!
Ai, dis nou jammer dat so iets moes gebeur het. Dit lyk na lieflike plekke en enige visser se droom. Hoop die versekering sal uitbetaal. Dankie Peet Schabort vir die ekstra inligting. Ek weet ook nie hoe kan n brandweerwa sonder water wees nie. Dis skandelik.
SNEL – brandweerwaens sonder water is blykbaar die norm – in SA! Waarom hul enigsins nog opdaag by die toneel as hulle weet hulle het nie water is ‘n goeie vraag.
Piet Visser · 4 jare gelede
Sonder water reg langs die rivier!!!!?
Dries · 4 jare gelede
As almal net weet wat alles gebeur by Orkney Vaal,, geen Brand weer toerusting, huise 1 m vanaf mekaar, jy word deur prokureurs gedagvaar om te bou geen dienste,, en daar is geen hulp van enige instansie,, levy vir n staan plek van 10m * 10m beloop nou al R1100.00 dan is daar geen tariewe op die perseel,, maar jy moet betaal of die VENTER prokureurs dagvaar alle eienaars. Ons het al prober by alle politieke instansies vir help maar niks.
Dries – hene ou maat dit klink nie reg nie. Wat van die Ombudsman – jy sal moet google ou maat. Google iets soos Property ombudsman in Gauteng en kyk wat kom uit. As hul nie kan help sal hul jou moontlik na die regte plek kan verwys. Beste is om e-pos/faks te stuur, soms kom mens by iemand wat jou nie mooi “verstaan” en dan het jy swart op wit van jou navraag. Hoop jy kom reg. Of wag – hier het ek iets – kyk by http://www.toasa.org.za – dan klik jy op members (links) en dan kyk jy watter een mag van toepassing wees vir jou! Dit is die “Ombudsman site” in SA! Hoop Maroela laat toe dat ek die webwerf noem, andere kan gerus ook daardie webwerf hou vir ander probleme. Sterkte!
Hier is nog een vir jou Dries http://www.ombudsmen.co.za – sekerlik moet iemand daar kan help.
Grasdakke bly maar a groot risiko vir brande dis hatrseer
Patrys de Bruyn · 4 jare gelede
Ek voel so jammer vir al die huis eienaars. Dit is ongelooflike groot skade!
Hoe op dees aarde kan die brandweer nie “water” he nie? Dis nou skokkend!!
Voel so ongelooflik jammer vir die eienaars. Dis baie groot skade!
Weet nie van die ombudsman se hulp nie. Ons het eenkeer die ombudsman genader ivm banksake maar kon hul nie in die hande kry nie. Sterkte, en my innige simpatie aan die mense wat hierdie aaklige episode moes oorleef.
Bez · 4 jare gelede
dankie Eliza-beth vir die inligting hoop ook ou dries kom reg
Roany · 4 jare gelede
Daai was rerig ‘n mooi plek. Laasjaar was daar ook ‘n brand ma dit was op die rivier toe di grasdak afdak van ‘n boot vlam gevat op die rivier self. Soos dit blyk maar ‘n probleem te gewees het daarso